13. Modernisering af arbejdsretten (afstemning) 
Betænkning af Protasiewicz
Før afstemningen om ændringsforslag 11
Jacek Protasiewicz
, ordfører. - (PL) Hr. formand! Jeg vil gerne forklare mine kolleger, at ændringsforslag 11 og 12 ikke er nye tekster, der skal tilføjes, men nuværende punkter, der er flyttet fra et andet sted. Eftersom en af grupperne har bedt om afstemning ved navneopråb, vil jeg gerne fortælle, at de ved at stemme imod dem, ikke vil ændre ved, at teksten forbliver i betænkningen, men at den kommer til at stå på et andet, mindre velegnet sted. Derfor beder jeg Dem stemme for ændringsforslag 12.
Før afstemningen om afsnit 3
Jacek Protasiewicz
, ordfører. - (PL) Hr. formand! Endnu en præcisering: Blot fordi vi nu har opdelt afstemning om punkt 3 og 4, betyder det ikke, at ændringsforslaget fra Udvalget om Kvinders Rettigheder og Ligestilling vil blive udelukket. Teksten bliver indsat et andet sted i form af ændringsforslag 20 og 21. De slettes derfor ikke fra betænkningen, men skifter bare plads.
Før afstemningen om afsnit 4
Luigi Cocilovo
(IT) Hr. formand, mine damer og herrer! Selv om jeg har lyttet til ordførerens forklaring, vil jeg gerne gøre opmærksom på, at hvis vi vedtager punkt 4, som vi nu skal stemme om, skal vi huske, at teksten i ændringsforslag 21 er helt magen til teksten i punkt 4. Hvis vi går frem på denne måde, får vi således den samme tekst to gange i betænkningen. Hvis vi ønsker at flytte teksten, skal vi forkaste det første punkt og herefter vedtage ændringsforslaget.
Formanden
Hr. Protasiewicz, vær rar at rydde hr. Cocilovos tvivl ad vejen.
Jacek Protasiewicz
, ordfører. - (PL) Hr. formand! Hr. Cocilovo har ret. Ved at stemme mod sletningen af punkt 3 og 4 betyder det, at vi kommer til at stemme om det samme, hvis vi stemmer om ændringsforslag 20 og 21. Derfor vil jeg gerne bede Parlamentet om at stemme imod og derefter for ændringsforslag 20 og 21, som betyder, at teksten forbliver den samme, men flyttes til et mere egnet sted i betænkningen.
Før afstemningen om ændringsforslag 37
Astrid Lulling
(FR) Hr. formand! Kan De ikke fortælle den franske kabine, at vi taler om punkter, ikke betragtninger.
Formanden
Naturligvis, i dag er der et hårdnakket forsvar af det franske sprog i Parlamentet. Det er udmærket.
Før afstemningen om ændringsforslag 21
Jacek Protasiewicz
, ordfører. - (PL) Hr. formand! Jeg vil gerne gøre opmærksom på, at som et resultat af afstemningen om punkt 3, som ikke blev slettet, og ændringsforslag 20, som vi vedtog, har vi nu to stykker i betænkningen med nøjagtigt samme indhold. Derfor vil jeg bede Dem stemme imod ændringsforslag 20, da vi tidligere lod teksten blive stående samme sted.
Nikolaos Sifunakis
(EL) I dag anerkender vi Dem ikke. De er lidt langsom!
Formanden
Mange tak, hr. Sifunakis, for Deres moralske indspark.
